Číslo EC

Číslo EC (číslo Enzýmovej komisie) je číselná klasifikácia enzýmov podľa reakcie, ktorú katalyzujú. Funguje ako systém enzýmového názvoslovia a každé číslo má priradený odporúčaný názov konkrétneho enzýmu.

Presnejšie, číslo EC určuje konkrétne reakcie katalyzované enzýmami, nie enzýmy samotné. Ak dva rôzne enzýmy (napríklad z rôznych organizmov) katalyzujú tú istú reakciu, sú označené zhodným číslom. Podobne by enzýmy, ktoré majú rôzne zloženie, ale katalyzujú tú istú reakciu (ako výsledok konvergentnej evolúcie), boli označené tým istým číslom. V tom prípade ide o nehomológne izofunkčné enzýmy (NISE). Naopak, proteínové databáze ako UniProt využívajú identifikátory, ktoré určujú proteín podľa sekvencie aminokyselín (ich primárnej štruktúry).

 Formát 
Každé označenie začína písmenami „EC“ a za ním nasledujú štyri čísla oddelené bodkami. Tieto čísla bližšie určujú presnejšiu klasifikáciu enzýmu. Niekedy sa využívajú predbežné označenia, ktoré majú „n“ pred posledným číslom (napríklad EC 3.5.1.n3).

Napríklad pre enzýmy tripeptidaminopeptidázy, ktoré majú číselné označenie „EC 3.4.11.4“, by sa dalo toto označenie opísať ako:

 EC 3 enzýmy sú hydrolázy (enzýmy využívajúce vodu na štiepenie molekúl)
 EC 3.4 sú hydrolázy, ktoré štiepia peptidové väzby
 EC 3.4.11 sú hydrolázy, ktoré štiepia aminokyselinu na N-konci polypeptidu (aminopeptidázy)
 EC 3.4.11.4 sú enzýmy, ktoré štiepia aminokyselinu z tripeptidu

 Základné druhy enzýmov 
+Základné druhy enzýmov a ich číselné označenieDruhKatalyzovaná reakciaTypická reakciaPríklady enzýmov (triviálne názvy)EC 1 OxidoreduktázyKatalyzujú oxidačné/redukčné reakcie: presun atómov H a O alebo elektrónov z jednej molekuly na druhú AH + B → A + BH (redukovaná)
A + O → AO (oxidovaná)Dehydrogenáza, oxidázaEC 2
TransferázyPresun funkčnej skupiny z jednej molekuly na druhú. Skupina môže byť napríklad metyl-, acyl-, amino- alebo fosfátová skupinaAB + C → A + BCTransamináza, kinázaEC 3
HydrolázyHydrolýza substrátu a tvorba dvoch produktovAB + H2O → AOH + BHLipáza, amyláza, peptidáza, fosfatázaEC 4
LyázyŠtiepenie väzieb bez použitia vody. Štiepia napríklad väzby C-C, C-N, C-O alebo C-S RCOCOOH → RCOH + CO2 [X-A+B-Y] → [A=B + X-Y]DekarboxylázaEC 5
IzomerázyIntramolekulový presun, teda izomerizácia v rámci jednej molekulyABC → BCAIzomeráza, mutázaEC 6
LigázySpojenie dvoch molekúl syntézou nových C-O, C-S, C-N alebo C-C väzieb za súčasného rozkladu ATPX + Y + ATP → XY + ADP + PiSyntetázaEC 7
TranslokázyKatalyzujú presun iónov alebo molekúl cez membránuAX + Bstrana 1|| → A + X + || Bstrana 2Transportér

 Podobnosť reakcií 
Podobnosť enzymatických reakcií možno určiť pomocou zmeny väzieb, reakčných centier alebo subštruktúrnymi metrikami (kedysi EC-BLAST, teraz EMBL-EBI Enzyme Portal).

 História 
Systém enzýmového názvoslovia sa začal vyvíjať v roku 1955, kedy International Congress of Biochemistry (Medzinárodná spoločnosť pre biochémiu) v Bruseli vytvorila Enzyme Commission (Enzýmovú komisiu). Prvá verzia bola publikovaná v roku 1961. Aktuálna šiesta edícia, publikovaná Medzinárodnou úniou pre biochémiu a molekulárnu biológiu v roku 1992, obsahuje 3 196 enzýmov. Dodatky 1-4 boli vydané v rokoch 1993 až 1999. Ďalšie dodatky boli vydané elektronicky, a to na stránke Nomenclature Committee of the International Union of Biochemistry and Molecular Biology (Komisie pre názvoslovie Medzinárodnej únie pre biochémiu a molekulárnu biológiu). V auguste 2018 bola pridaná kategória EC 7, ktorá obsahuje translokázy.

 Referencie 

 Zdroj 

Kategória:Enzymológia
Kategória:Klasifikácia enzýmov